Thérèse Blondeau

Thérèse Blondeau (4. joulukuuta 1913 – 28. kesäkuuta 2013) oli ranskalainen uimari. Hän kilpaili vuoden 1936 kesäolympialaisissa Berliinissä ja putosi naisten 100 metrin selkäuinnissa ensimmäisellä kierroksella. Myös Thérèsen sisko Renée Blondeau osallistui kisoihin.Thérèse Blondeau Bio, Stats, and Results | Olympics at Sports-Reference.com 

Maaliskuussa 2011 julkaistussa Reutersin artikkelissa, jossa Blondeau muistelee Natsi-Saksan olympialaisia, kerrotaan, että tämän kisakuntoa heikensi isän äkillinen kuolema viikkoja ennen kisoja. Artikkelin mukaan Blondeaun uskottiin olleen viimeinen elossa ollut vuoden 1936 olympialaisten ranskalainen naisurheilija.Reuters: Blondeau, the swimmer spied on by Hitler 

 Lähteet 

Luokka:Ranskalaiset uimarit
Luokka:Vuonna 1913 syntyneet
Luokka:Vuonna 2013 kuolleet